google/wiki40b huggingface dataset:
फ़ोटोमीटर

फ़ोटोमीटर (अंग्रेज़ी:Photometer) एक वैज्ञानिक उपकरण है। इसका आविष्कार एडवर्ड चार्ल्स पिकरिंग द्वारा किया गया था। यह दो स्रोतों की प्रदीपन तीब्रता की तुलना करने में काम आता है।
हचिको

उत्पादन

चलचित्र की अधिकतर शूटिंग ब्रिस्तोल और वूनसोकेत नामक दो जगहो मे की गयी है जो रोड आइलैंड राज्य मे है। इस्के अलावा शूटिंग जापान के रोड आइलैंड विश्वविद्यालय, कोलंबस थियेटर और प्रोविडेंस और वॉर्सेस्टर रेल रोड मे भी किया गया है। इसके अलावा, कक्षा दृश्यों के लिए रेनॉल्ड्स प्राथमिक स्कूल मे भी शूटिंग किया गया है।

अतिरिक्त जानकारी

मेई १९,२०१२ को वूनसोकेत के एक समारोह मे जापानी कुत्ते हाचिको का एक स्थायी पीतल प्रतिमा, जापान के शिबूयु स्टेशन के साम्ने बनाने की योजना की गयी थी। वून्साकेत के मेयर और जापान के महावाणिज्य सहित कई गणमान्य व्यक्तियों, समारोह में भाग लिया। प्रतिमा क्दोए पास दो चेरी ब्लासम्म पेड भी लगाए गए।
हरिजन

हरि का अर्थ है "ईश्वर या भगवान" और जन का अर्थ है "लोग" महात्मा गाँधी ने "हरिजन" शब्द का प्रयोग हिन्दू समाज के उन समुदायों के लिये करना शुरु किया था जो सामाजिक रूप से बहिष्कृत माने जाते थे। इनके साथ ऊँची जाति के लोग छुआछूत का व्यवहार करते थे अर्थात उन्हें अछूत समझा जाता था। सामाजिक पुर्ननिर्माण और इनके साथ भेदभाव समाप्त करने के लिये गाँधी ने उन्हें ये नाम दिया था और बाद में उन्होंने "हरिजन" नाम से एक समाचार-पत्र भी निकाला जिसमें इस सामाजिक बुराई के लिये वे नियमित लेख लिखते थे। 
लेकिन अब हरिजन शब्द को प्रतिबन्धित कर दिया गया है! हरिजन शब्द के स्थान पर अनुसूचित जाति का स्तेमाल करना अनिवार्य कर दिया गया है ! 
हरिजन शब्द पाकिस्तान के दलितों के लिये भी प्रयुक्त होता है जिन्हें हरी कहा जाता है और जो मिट्टी के झोपड़े बनाने के लिये जाने जाते हैं।
विश्व पर्यावरण दिवस

इतिहास

1972 में संयुक्त राष्ट्र द्वारा मानव पर्यावरण विषय पर संयुक्त राष्ट्र महासभा का आयोजन किया गया था। इसी चर्चा के दौरान विश्व पर्यावरण दिवस का सुझाव भी दिया गया और इसके दो साल बाद, 5 जून 1974 से इसे मनाना भी शुरू कर दिया गया। 1987 में इसके केंद्र को बदलते रहने का सुझाव सामने आया और उसके बाद से ही इसके आयोजन के लिए अलग अलग देशों को चुना जाता है।
इसमें हर साल 143 से अधिक देश हिस्सा लेते हैं और इसमें कई सरकारी, सामाजिक और व्यावसायिक लोग पर्यावरण की सुरक्षा, समस्या आदि विषय पर बात करते हैं। 
विश्व पर्यावरण दिवस को मनाने के लिए कवि अभय कुमार ने धरती पर एक गान लिखा था, जिसे 2013 में नई दिल्ली में पर्यावरण दिवस के दिन भारतीय सांस्कृतिक परिषद में आयोजित एक समारोह में भारत के तत्कालीन केंद्रीय मंत्रियों, कपिल सिब्बल और शशि थरूर ने इस गाने को पेश किया।
जय परमेश्वरवर्मन् ४

जय परमेश्वरवर्मन चतुर्थ चम्पा राज्य के राजा थे।
 ये जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की सहायता कर सकते है।
अजिल्द

अजिल्द, पेपरबैक, या कागजी जिल्द, किसी पुस्तक को उसकी जिल्दसाज़ी के अनुसार परिभाषित करती है। अजिल्द पुस्तकों के आवरण पृष्ठ अमूमन कागज या अपेक्षाकृत थोड़े मोटे कागज के बने होते हैं, साथ ही इन्हें सिलने या तार पिरोकर जोड़ने के बजाय चिपकाया जाता है। अजिल्द पुस्तकों का चलन 19 वीं शताब्दी की शुरुआत से चला आ रहा है। अजिल्द पुस्तकें, सजिल्द पुस्तकों की तुलना में सस्ती, पर कम टिकाऊ होती हैं। 
किसी पुस्तक का अजिल्द संस्करण तब ही जारी किया जाता है जब कोई कंपनी किसी पुस्तक को एक कम लागत वाले प्रारूप में जारी करने का फैसला करती है। सस्ते कागज, सरेसी जिल्दसाज़ी और एक मोटे आवरण के अभाव में एक अजिल्द पुस्तक की निर्माण लागत में एक सजिल्द पुस्तक की तुलना में, उल्लेखनीय कमी आती है। यदि कोई पुस्तक बहुत अधिक प्रसिद्ध ना हो या फिर उसके प्रसिद्ध होने के मौके अधिक ना हों या कोई प्रकाशक किसी पुस्तक पर अधिक पैसा लगाने को तैयार ना हो, तो उसे अजिल्द संस्करण में जारी करना एक अच्छा विकल्प है। अजिल्द पुस्तको के सबसे अच्छे उदाहरणों में अधिकतर उपन्यास और पुरानी पुस्तकों के पुनर्मुद्रित, नए संस्करण शामिल हैं।
रमेश बाबू

प्रारंभिक जीवन

रमेश बाबू का जन्म चेन्नई, तमिलनाडु में प्रमुख तेलुगू सिनेमा अभिनेता कृष्णा (अभिनेता) और श्रीमती इंदिरा देवी को 13 अक्टूबर 1965 में हुआ। उनकी तीन छोटी बहनें और एक छोटे भाई हैं उनकी बहनें पद्मवती, अभिनेत्री-निर्माता मंजूला घाटमाननी और प्रियदर्शनी हैं। उनके भाई, महेश बाबू तेलुगू सिनेमा में एक प्रमुख अभिनेता हैं।

अभिनेता के रूप में

1977 में, रमेश बाबू ने 12 साल की उम्र में एक बाल अभिनेता के रूप में फिल्मों में अपने पिता की फिल्म मनुशुलु चेसेना डोंगल के साथ काम किया। दो साल के बाद, 14 वर्ष की उम्र में, उन्हें फिल्म निडा में एक महत्वपूर्ण भूमिका निभाई गई, जिसका निर्देशन दसरी नारायण राव ने किया था। फिल्म में उनके चार वर्षीय भाई, महेश बाबू को एक छोटी भूमिका में भी मिला। उसके बाद, उन्होंने अभिनय से एक संक्षिप्त अंतराल लिया 1987 में, उन्होंने वी। मधुसूदन राव द्वारा निर्देशित फिल्म सम्राट के साथ एक प्रमुख अभिनेता के रूप में वापसी की। इस फिल्म में सोनम एक महत्वपूर्ण भूमिका में रमेश और शारदा के साथ जोड़ा गया था। 1988 में, उन्हें जांधियाला की चिन्नी कृष्णुडू, ए कोडंदरामी रेड्डी के बाज़ार राउडी और कलियुगा करन्दु और मुगुरु कोदुकुली चारो में अपने पिता द्वारा निर्देशित फिल्मों में देखा गया था। मुगुरु कोदुकुला का भी उनके पिता और भाई ने उनके साथ अभिनय किया। बाजार राउडी एक ब्लॉकबस्टर बन गई और रमेश को एक एकल हीरो के रूप में अपनी पहली सफलता दे रही थी। 1989 में, उन्हें दशरी नारायण राव के ब्लैक टाइगर और वी मधुसूदन राव के कृष्ण गाड़ी अब्बाई में देखा गया था। 1990 में, वह के मुरली मोहन राव के अयधम और एस रविचंद्र की कलियुगा अभिमन्युडू में देखा गया था। 1991 में, वह अपने पिता की भूमिका में ना इल ना स्वरग्राम में भी दिखाई दिए। 1993 में, उन्होंने एक बार फिर से मसा कोदला फिल्म के लिए दसरी नारायण राव के साथ मिलकर काम किया और अमन के साथ अन्ना चेलेलू में भी देखा गया। 1994 में, फिल्म पिछा थोराणम में एक अग्रणी भूमिका में उन्हें पिछली बार देखा गया था। यह फिल्म अधौथी साभास्कर द्वारा निर्देशित थी और रामभा अभिनय के साथ रमेश थे। 1997 में, उन्हें एन शंकर के मुठभेड़ में एक सहायक भूमिका में देखा गया था।

फिल्म निर्माता के रूप में

2004 में, रमेश बाबू ने हैदराबाद में कृष्णा प्रोडक्शन प्राइवेट लिमिटेड नाम की फिल्म प्रोडक्शन कंपनी की स्थापना की। उन्होंने अपने पिता के नाम पर कंपनी का नाम दिया और फिल्म अर्जुन में साथ काम किया। गुनशेखर द्वारा निर्देशित और उनके भाई महेश बाबू, श्रीमती सरन, कीर्ती रेड्डी, राजा, प्रकाश राज और सरीथा की भूमिका निभाई, यह फिल्म बॉक्स ऑफिस पर सफल रही और 6 केंद्रों में अपना 100 दिवसीय नाटकीय भाग पूरा कर लिया। ₹ 40 मिलियन मूल्य मीनाक्षी अम्मान मंदिर सेट के लिए उनके प्रोडक्शन हाउस की प्रशंसा की गई, जिसे थॉटा थरानी ने फिल्म के लिए बनाया था। उनका अगला उत्पादन उद्यम अथाधि था सुरेन्दर रेड्डी द्वारा निर्देशित फिल्म, एक बार फिर से उनके भाई महेश बाबू को मुख्य भूमिका में मिला था। अमृता राव ने महेश और मुरली शर्मा के साथ एक नकारात्मक भूमिका निभाई थी। अथिधी के लिए, रमेश बाबू के प्रोडक्शन हाउस ने फिल्म बनाने के लिए यूटीवी मोशन पिक्चर्स के साथ सहयोग किया। पहली बार एक कॉर्पोरेट कंपनी ने तेलुगू फिल्म निर्माण में प्रवेश किया था। फिल्म नकारात्मक समीक्षा के लिए खोला गया और बॉक्स ऑफिस पर असफल रहा। 2011 में, उन्हें फिल्म डुकूडू के प्रस्तोता के रूप में देखा गया था।
यौम-ए-आशूरा

आशूरा (अरबी: عاشوراء‎ ʻĀshūrā’, साधारण उपयोग में: /ʕa(ː)ˈʃuːraʔ/; उर्दू: عاشورا; फ़ारसी: عاشورا /ɒːʃuːˈɾɒ/; अज़ेरी: Aşura Günü or अंग्रेज़ी: Day of Remembrance) इस्लामी कैलेंडर के पहले महीने मुहर्रम की दसवीं तारिख को कहते हैं.
आशूरा के दिन हज़रत मुहम्मद के नवासे हजरत इमाम हुसैन और उनके परिवार को करबला के मैदान में शहीद कर दिया गया था।
बेरिलियम नाइट्राइड

बेरिलियम नाइट्राइड एक अकार्बनिक यौगिक है।
दार्द लोग

दार्द या दारद उन समुदायों को कहा जाता है जो दार्दी भाषाएँ बोलते हैं। यह हिन्द-आर्य लोगों की एक उपशाखा है। दार्द लोग मुख्य रूप से उत्तर भारत के कश्मीर व लद्दाख़ क्षेत्र, पाक-अधिकृत कश्मीर के गिलगित-बल्तिस्तान क्षेत्र, पाकिस्तान के ख़ैबर-पख़्तूनख़्वा प्रान्त और पूर्वी अफ़ग़ानिस्तान के कुछ भागों में बसते हैं। अलग-अलग स्थनों के दार्द लोगों को 'ब्रोकपा', 'द्रोकपा' व 'शीन' जैसे नामों से भी जाना जाता है।
ध्रुवसन्धि

अयोध्या के राजा।

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
मदन उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मदन उपजिला बांग्लादेश के उत्तरी सीमा से सटे, मयमनसिंह विभाग के नेत्रकोना जिले में स्थित है।
माधव कुमार नेपाल

माधव कुमार नेपाल (जन्म १२ मार्च १९५३) नेपाल के एक राजनेता एवं पूर्व प्रधानमंत्री हैं। इसके पहले वे १५ वर्ष तक नेपाल की कम्युनिस्ट पार्टी (एकीकृत मार्क्सवादी-लेनिनवादी) के महासचिव रह चुके हैं।

जीवनी

श्री माधव का जन्म दक्षिणी नेपाल के गौर जिले में ६ मार्च सन् १९५३ को हा था। उनके पिताजी का नाम मंगल कुमार उपाध्याय तथा उनकी माताजी का नाम दुर्गादेवी उपाध्याय था। माधव कुमार पढ़ाई के लिए बिहार के सीतामढ़ी आ गए थे लेकिन बीमारी के चलते कुछ समय बाद ही उन्हें अपने देश लौटना पड़ा।
उन्होंने 1973 में त्रिभुवन विश्वविद्यालय से स्नातक किया और पूर्णकालिक राजनेता बनने से पहले बैंकिंग और लोकसेवा के क्षेत्र में काम किया। मातृभाषा नेपाली के अलावा अंग्रेजी, हिंदी, मैथिली और भोजपुरी के जानकार माधव कुमार 1978 में सीपीएन यूएमएल के संस्थापक सदस्य और पोलित ब्यूरो के सदस्य रहे।
नेपाल में 1969 से लेकर कम्युनिस्ट आंदोलन में शामिल रहे। उन्हें भारत के जाने-माने विद्वान राहुल सांकृत्यायन और रूस के क्रांतिकारी लेखक गोर्की से प्रेरित माना जाता है। माधव कुमार नेपाल जहाँ 1993 से लेकर 2008 तक नेपाल की उदारवादी कम्युनिस्ट पार्टी मार्क्सवादी लेनिनवादी के मुखिया रहे वहीं उनके पास वर्षों का राजनीतिक और प्रशासनिक अनुभव भी है।
वे 1994 में सीपीएन यूएमएल की नौ महीने तक चली अल्पमत वाली सरकार में उप प्रधानमंत्री रहे। वे राष्ट्रीय असेंबली में नेता विपक्ष भी रहे। संविधान सभा के चुनाव में मिली हार की नैतिक जिम्मेदारी लेते हुए नेपाल ने 12 अप्रैल 2008 को पार्टी प्रमुख पद से इस्तीफा दे दिया था। अब उन्होंने राजनीति में वापसी की है।
उन्होंने यूनाइटेड लेफ्ट फ्रंट के बैनर तले लोकतंत्र की बहाली के लिए 1990 में चले आंदोलन में भी भाग लिया। वे 2006 में नेपाल नरेश की हुकूमत खत्म करने के लिए चले जनांदोलन में सक्रिय रहे। वे उन नेताओं में से एक थे जिन्होंने नवंबर 2005 में माओवादियों और राजनीतिक दलों के बीच 12 सूत्री समझौते पर हस्ताक्षर किए थे।
मीना काकोडकर

मीना काकोडकर (२१ सितंबर १९४४) कोंकणी की जानी मानी लेखिका है। उनका जन्म गोआ में पोलोलम नामक स्थान पर हुआ। डोगर चन्वला, सपन फुलां कहानी संग्रह तथा सत्कान्तलों जादूगर (बाल नाटक) उनकी प्रमुख कृतियाँ हैं। उन्हें १९९१ में साहित्य अकादमी के पुरस्कार से सम्मानित किया गया है।
बदू लोग

नाम की उत्पत्ति

अरबी भाषा में दो प्रकार के रेगिस्तान होते हैं - अर्ध-शुष्क क्षेत्र और भीषण शुष्कता वाला क्षेत्र। अर्ध-रेगिस्तानी इलाक़े को 'बादियह' (بَادِية) कहते हैं जबकि पूर्ण रेगिस्तान को 'सहरा' (صَحَرَاء) बुलाते हैं। बादियह में बसने वालों को 'बदूवी' (بدوي) बुलाया जाता है और इसी से 'बदू' शब्द आया है।

समाज

बदू समाज में वफ़ादारी का बहुत महत्व है और इसमें श्रेणीयाँ होती हैं: पहले अपने क़रीबी परिवार से, फिर अपने रिश्तेदारों से और फिर क़बीले से। एक बदू कहावत है कि 'मैं अपने भाइयों के विरुद्ध, मैं और मेरे भाई अपने रिश्तेदारों के विरुद्ध, मैं और मेरे रिश्तेदार अपने क़बीले के विरुद्ध और मैं और मेरा क़बीला अजनबियों के विरुद्ध'। एक बदू परिवार को 'बैत' (بيت, bayt) कहा जाता है, जिसका अर्थ 'घर' या 'तम्बू' है। इन तम्बुओं को अक्सर 'बैत अस-शअर' (بيت الشعر, bayt as-sha'ar) कहा जाता है, जिसका मतलब 'बालों का घर' होता है, क्योंकि यह तम्बू अक्सर ऊँटों और बकरियों के बालों के बने होते हैं। इसमें एक दम्पति, उनके माता-पिता और उनके बच्चे होते हैं। अक्सर बैतों का एक समूह साथ-साथ जगह-से-जगह जाता है और ऐसे समूह को 'गोउम' (goum) कहते हैं। गोउमों में आपसी रिश्तेदार होते हैं, लेकिन अक्सर अगर कोई नवविवाहित स्त्री किसी गोउम का भाग बनती है तो उसके कुछ पुरुष सम्बन्धी भी उस गोउम में आ मिलते हैं।
गोउमों से ऊपर का सामाजित वर्ग 'इब्न अम्म' (ibn ʿamm) कहलाता है, जिसका मतलब 'चाचा/ताया का बेटा' है। इसमें एक ही परिवार के तीन से पाँच पीढ़ियों के वंशज शामिल होते हैं। अक्सर किसी वंशज गुट के भिन्न गोउम अलग-अलग व्यवसायों में लगे होते हैं। अगर किसी गोउम को आर्थिक या अन्य परेशानी होती है तो उस वंशज गुट के अन्य गोउम उसकी मदद करने की कोशिश करते हैं। कभी-कभी अजनबियों को भी किसी वंशज गुट में शामिल कर लिया जाता है। बहुत से ऐसे गुटों से क़बीला बनता है। क़बीले से सभी लोग अपने आप को एक सांझे पूर्वज की संतान मानते हैं। अक्सर क़बीलों के नाम से पहले 'बनी', 'बेनी' या 'बनू' लगता है। मसलन सउदी अरब के हिजाज़ और तिहामाह क्षेत्रों में बसने वाले 'बनू किनानाह' (بنو كنانة, Banu Kinanah) क़बीले के सदस्य सभी एक 'किनानाह' नामक ऐतिहासिक पुरुष की संतान माने जाते हैं। यह भी देखा जाता है कि अजनबियों को कभी-कभी क़बीलों में दाख़िल कर लिया जाता है और वह स्वयं को भी उस पूर्वज का वंशज समझने लगते हैं। बदू लोगों की इज़्ज़त से सम्बंधित कई मान्यताएँ होती हैं।
रतिरहस्य

आचार्य कोक्कोक द्वारा संस्कृत में रचित रतिरहस्य  कामसूत्र के पश्चात दूसरा ख्यातिलब्ध कामशास्त्रीय ग्रन्थ है। परम्परा कोक्कोक को कश्मीरीय विद्वान स्वीकारती है। कामसूत्र के सांप्रयोगिक, कन्यासंप्रयु्क्तक, भार्याधिकारिक, पारदारिक एवं औपनिषदिक अधिकरणों के आधार ग्रहण करते हुये पण्डित पारिभद्र के पौत्र तथा पण्डित तेजोक के पुत्र आचार्य कोक्कोक द्वारा रचित यह ग्रन्थ ५५५ श्लोकों एवं १५ परिच्छेदों में निबद्ध है। आचार्य कोक्कोक ने इस ग्रन्थ की रचना किसी वैन्यदत्त के मनोविनोदार्थ की थी। इनके समय के बारे में इतना ही कहा जा सकता है कि कोक्कोक ७वीं से १०वीं शताब्दी के मध्य हुए थे। यह कृति जनमानस में इतनी प्रसिद्ध हुई कि सर्वसाधारण कामशास्त्र के पर्याय के रूप में "कोकशास्त्र" नाम प्रख्यात हो गया।
पूर्णांक (संगणक विज्ञान)

संगणक विज्ञान में पूर्णांक (integer) एक एक विशेष अर्थ है। यह एक प्रकार का 'डेटा टाइप' है जो पूर्णांक का एक सीमित उपसमुच्चय (finite subset) होता है। उदाहरण के लिये १६ बिट कम्प्यूटर के लिये यह समुच्चय 0000 (हेक्स में, = शून्य) से लेकर FFFF (= 65535) तक होता है।
कंप्यूटर डाटा सुरक्षा

डाटा को सुरक्षित रखने का अर्थ है कि डाटा हर प्रकार के दूषित आचरण से मुक्त और इस प्रकार से नियंत्रित है कि केवल अधिकृत यूज़र्स ही इस तक पहुँच सकते हैं। व्यक्तिगत, बैंक विवरण की जानकारी डाटा में समाविष्ट है। इसलिए, सभी को डाटा सुरक्षित रखने की आवश्यकता है ताकि यह अनधिकृत यूज़र्स के हाथ न लग पाए।
विभिन्न प्रकार के डाटा को सुरक्षित रखा जाता है। विभिन्न प्रकार के डाटा को किस प्रकार से सुरक्षित रखा जाता है उसकी पध्दतियाँ नीचे दी गई हैं।

शेयर्ड इन्फर्मेशन

यह सुनिश्चित कर लें कि विभाजित सूचना/शेयर्ड इन्फर्मेशन अधिकृत यूज़र्स के द्वारा ही एक्सेस की जा रही है और कौन-सा डाटा जनता के साथ बॉटना है और कौन-सा नहीं यह भी स्पष्ट कर दें।

डाटा बैकअप

ओरिजिनल डाटा का बैकअप किसी अन्य डिस्क या टेप में लेना डाटा सुरक्षित करने की अन्य पध्दती है। हार्ड डिस्क के असफल होने पर यूज़र्स को ओरिजिनल डाटा निकालने में इससे मदद मिलती
तवा नदी

नदी की लम्बाई (किलोमीटर मे)

172 kms.
एन्ट्रॉपी

ऊष्मागतिकी में, एन्ट्रॉपी एक भौतिक राशि है जो सीधे मापी नहीं जाती बल्कि गणना (कैल्कुलेशन) द्वारा इसका मान निकाला जाता है। इसका प्रतीक S है। किसी निकाय की कुल ऊर्जा का वह भाग जिसे उपयोग में नहीं लाया जा सकता (दूसरे शब्दों में, कार्य में नहीं बदला जा सकता), उस निकाय की एन्ट्रॉपी कहलाती है। एण्ट्रॉपी की गणितीय परिभाषा नीचे दी गयी है। जर्मनी के गणितज्ञ एवं भौतिकशास्त्री रुडॉल्फ क्लासिअस ने १८५० के दशक में एन्ट्रॉपी की संकल्पना दी और उसका यह नाम दिया। १८७७ में लुडविग बोल्ट्जमान ने एन्ट्रॉपी की प्रायिकता पर आधारित परिभाषा दी।
अकबर ख़ान

प्रारंभिक जीवन और शिक्षा

अकबर ख़ान का जन्म १६ अगस्त १९६२ को राजस्थान, भारत के गाँव बांगासर के मुस्लिम परिवार में हुआ।

परिवार और व्यक्तिगत जीवन

खान ने १९८७ में डॉ॰ राना रूक्नुद्दीन के साथ शादी की। उनके दो बेटे, नबाहत ख़ान और नोमान ख़ान हैं।
डॉ॰ राना रूक्नुद्दीन ने अपनी पीएचडी अलीगढ़ मुस्लिम विश्वविद्यालय की।
मादक पदार्थ एवम अपराध

मादक पदार्थ एवम अपराध का मतलब है वह नारकोटिक पदार्थ जो की किसी भी अपराध को अंजाम देने में सहायक होते हैं। यह पदार्थ किसी भी हिंसक या अहिंसक अपराध को बदावा डे सकते हैं। इनमे आने वाले अपराध अक्सर लोगो को हानि ही पहुंचाते हैं। मादक पदार्थ लेने से व्यक्ति हिंसक परवर्ती का हो जाता है और वह मानवीय मूल्यों को भूल कर कोई न कोई हिंसक कार्य कर बैठता है। सटीमुलेंट पदार्थ जैसे की कोकीन और एम्फ़ैटेमिन शारीरिक क्रियाशीलता को बढ़ाते है जिससे व्यक्ति हिंसक हो जाता है और अपना मानसिक संतुलन खोकर हिंसा को बदावा देता है। इन मादक पदार्थो के कारण अपराध की प्रवर्ती, आसा-पास का वातावरण, उसका व्यक्तित्व, स्वाभाव सब बदल जाता है और यह सब मादक पदार्थ लेने के कारण होता है। यह आदतें पदार्थ लेने की मात्र पर भी निर्भर करती है और इनका सेवन करने से व्यक्ति अपराध की और कदम बढाता है।
कबाबचीनी

कबाबचीनी नाम से काली मिर्च सदृश सवृंत फल बाजार में मिलते हैं। इनका स्वाद कटु-तिक्त होता है, किंतु चबाने से मनोरम तीक्ष्ण गंध आती है और जीभ शीतल मालूम होती है। इसे कंकोल (ल्ल), सुगंधमरिच, शीतलचीनी और क्यूबेब (Cubeba) भी कहते हैं। यह पाइपरेसिई (Piperaceae) कुल की पाइपर क्यूबेबा (Piper Cubeba) नामक लता का फल है जो जावा, सुमात्रा तथा बोर्नियो में स्वत: पैदा होती है। लंका तथा दक्षिण भारत के कुछ भागों में भी इसे उगाया जाता है।
कबाबचीनी की लता आरोही एवं वर्षानुवर्षी, कांड स्पष्ट तथा मोटी संधियों से युक्त और पत्र चिकने, लंबाग्र, सवृंत और स्पष्ट शिराओंवाले तथा अधिकतर आयताकार होते हैं। पुष्प अवृंत, द्विक्षयक (dioecious) और शूकी (स्पाइक, spike) मंजरी से निकलते हैं। व्यवहार के लिए अपक्व परंतु पूर्ण विकसित फलों को ही तोड़कर सुखाया जाता है। ये गोलाकार, सूखने पर गाढ़े भूरे रंग के किंतु धूलिधूसरित, व्यास के लगभग चार मिलीमीटर और एक बीजवाले होते हैं। फलत्वक्‌ के ऊपर सिलवटों का जाल बना होता है। फल के शीर्ष भाग पर त्रिरश्म्याकार (ट्राइरेडिएट, triradiate) वर्तिकाग्र (स्टिग्मा, stigma) और आधार पर लगभग चार मिलीमीटर लंबी वृंत सदृश बाह्यवृद्धि उपस्थित रहती है।
आयुर्वेदीय चिकित्सा में इसका उपयोग बहुत कम हाता है, परंतु नव्य चिकित्सा पद्धति में इसका बहुत महत्व है। इसे कटु तिक्त, दीपक-पाचक, वृश्य तथा कफ, वात, तृषा एवं मुख की जड़ता और दुर्गंध दूर करनेवाली कहा गया है। श्लेष्मल कलाओं, विशेषत: मूत्र मार्ग, गुदा एवं श्वासमार्ग की श्लेष्मल कलाओं पर इसकी उत्तेजक क्रिया होती है। पुराने सुजाक (पूयमेह), अर्श तथा पुराने कफरोग में उत्तेजक, मूत्रजनक, पूतिहर, वातनाशक, दीपक और कफघ्न गुणों के कारण इसका प्रचुर उपयोग होता है। कबाबचीनी में 5-20 प्रतिशत उड़नेवाला तैल होता है, जिसमें टरपीन (Terpene), सेस्क्वि-टरपीन (Sesqui-Terpene) तथा केडिनीनी (Cadinene) आदि श्रेणी के कई द्रव्यों का मिश्रण होता है।
चेहरा

चेहरा (face) कई प्राणियों के सिर के सामने वाली ओर पाया जाने वाला भाग है जिसमें कई ज्ञानेन्द्रियां उपस्थित होती हैं, हालांकि हर प्राणी का चेहरा नहीं होता। स्तनधारियों में आमतौर पर मुख पर नाक, कान, मुँह (जिसमें स्वाद-बोध रखने वाली जिह्वा होती है) और आँखें होती हैं। मानव व अन्य स्तनधारी इनसे अपनी भावनाएँ भी प्रकट करते हैं, तथा इसे एक-दूसरे को पहचानने व मौखिक संचार के लिए भी प्रयोग करते हैं।
हौंसलों के शिखर

हौंसलों के शिखर एक पुस्तक है जिसके लेखक वरिष्ठ पत्रकार और लेखक ओमकार चौधरी है। ओमकार चौधरी वर्तमान में हरिभूमि नामक समाचार पत्र पर सम्पादक है। यह पुस्तक (हौंसलों के शिखर) सन २०१६ में प्रकाशित हुई थी।
साउने

साउने नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
पुरानी तुर्की लिपि

पुरानी तुर्की लिपि (Old Turkic script), जिसे ओरख़ोन लिपि (Orkhon script), ओरख़ोन-येनिसेय लिपि (Orkhon-Yenisey script) और गोएकतुर्क लिपि (Göktürk script) भी कहते हैं, गोएकतुर्क और अन्य तुर्की-भाषी ख़ानतों द्वारा पुरानी तुर्की भाषा को लिखने के लिए ८वीं से लेकर १०वीं सदी तक प्रयोग होने वाली एक वर्णमाला थी। इसे कभी-कभी रूनीनुमा तुर्की लिपि (Runiform Turkish script) भी कहते हैं क्योंकि दिखने में यह यूरोप की जर्मैनी भाषाएँ लिखने के लिए प्रयोग होने वाली रूनी लिपि जैसी थी, हालांकि इन दोनों लिपियों का वैसे कोई वास्तविक सम्बन्ध नहीं है। पुरानी तुर्की लिपि उर्दू और अरबी-फ़ारसी लिपि की तरह दाएँ से बाएँ पढ़ी जाती थी।

विवरण

पुरानी तुर्की लिपि कहाँ से उत्पन्न हुई, इस बात को लेकर विद्वानों में विवाद है हालांकि बहुसंख्यक मत के अनुसार यह फ़ोनीशियाई वर्णमाला से विकसित हुई आरामाई लिपि की वंशज है। कुछ लोग इस से सहमत नहीं हैं और चीनी भावचित्रों, सोग़दाई लिपि या खरोष्ठी लिपि को इसका पूर्वज बताते हैं।
पुरानी तुर्की लिपि के सबसे प्राचीन नमूने मंगोलिया की ओरख़ोन वादी में मिलते हैं जहाँ के शिलालेख ८वीं सदी ईसवी में तराशे गए अनुमानित किये गए हैं। यह लिखाईयाँ 'ओरख़ोन शिलालेख' के नाम से प्रसिद्ध हैं। इसके बाद उईग़ुर साम्राज्य ने इस लिपि का प्रयोग किया। ९वीं सदी के कुछ किरगिज़ शिलालेखों में इसके एक येनिसेय क्षेत्र में मिलने वाले रूप का भी पता चलता है। तुर्की प्रभाव के साथ यह लिपि भी जगह-जगह फैली, जैसे की शिंजियांग की तुरफ़ान द्रोणी, किरगिज़स्तान और कज़ाख़स्तान के बीच फैली तलास वादी (Talas, Талас), बुल्गारिया और हंगरी। १०वीं सदी की प्राचीन हंगेरियाई लिपि इसी पर आधारित है। सन् ९२२ में बुल्गारिया के तुर्कों में इस्लाम अपनाया और उसके बाद धीरे-धीरे अरबी लिपि ने पुरानी तुर्की लिपि की जगह ले ली।
मालपुरा

मालपुरा टोंक जिले का एक बड़ा शहर है जिसका विधायक कन्हैया लाल है एवं इसके अंतर्गत झाड़ली पंचायत में एक किशनपुरा गांव भी आता है जो विश्व विख्यात है जहां पर एक घर में दो जवानों ने जन्म लिया श्री सूरज करण नायक एवं उनके पुत्र सत्य नारायण नायक जिन्होंने अपना संपूर्ण वर्चस्व भारतीय सेना को दिया
ग्रैंड होटल कोलकाता

इतिहास

वह स्थान जहाँ अब ग्रैंड होटल स्थित है, उन्नीसवीं सदी के शुरूआती दौर में कर्नल ग्रैंड के निवास स्थान के रूप में नम्बर 13,चौरंगी रोड पर इसका निर्माण कराया गया था। श्रीमती ऐनी मोंक द्वारा इस निवास स्थान को एक बोर्डिंग हाउस के तौर पर बदल दिया गया और बाद में उन्होने अपने व्यापार को नंबर 14,15 और 17 में विस्तारित कर लिया। 16 चौरंगी रोड पर एक थिएटर था जिसके मालिक इसफाहन के रहने वाले अमेरिकी नागरिक अराथून स्टीफन थे और वे ही इसे संचालित करते थे। जन 1911 में यह थिएटर आग में जल गया था, उसे स्टीफन ने श्रीमती मोंक से खरीद लिया और बाद में इसे वर्तमान समय में देखे जाने वाले के होटल का रूप दे दिया गया। इस होटल को नवपुरातत्व स्टाइल में बनाया गया है। इसी कारण यह बहुत ही जल्द कोलकाता में रह रहे अंग्रेजों के लिए एक चहेता पर्यटन स्थल बन गया। इसे मुख्यतः प्रत्येक वर्ष होने वाली नव वर्ष के आयोजन जिसमें बॉलरूम में ट्वेल्व पिग्लेट्स की रिलीज़, ठंडी शम्पैन और मूल्यवान उपहारों लिए के लिए जाना जाता था। जिसे भी पिग्लेट मिलता था, वह उसका स्वामी बन जाता था।
सन 1930 में, स्टीफन की मृत्यु के बाद, कोलकाता में टाइफाइड की महामारी के चलते होटल में 6 लोगों की मृत्यु हो गयी। होटल के ड्रेनेज संयंत्र पर लोगों का शक पहुंचा और इस होटल को 1937 में बंद कर दिया गया। इस सम्पत्ति को मोहन सिंह ओबेरॉय ने पट्टे पर ले लिया था जिन्होंने इस होटल को दुबारा सन 1937 में खोल दिया और वे 1943 तक इस सम्पत्ति को पूरी तरह से खरीद चुके थे।
द्वितीय विश्व युद्ध के दौरान इस होटल को बहुत प्रसिद्धि मिली क्योंकि यहाँ पर 4000 सैनिकों ने डेरा डाला था और वे यहाँ नियमित रूप से पार्टी करते थे। उस समय की याद करते हुए पर्यटक अमेरिकी नौसेना के बॉल जैसी ही इस होटल में घटने वाली अनेक घटनाओं का ब्यौरा देते हैं।

विशेषताएं

पूरे ब्लॉक को घेरती हुई विशाल श्वेत ईमारत जिसके ऊपरी ताल के कोलोनेड बरामदे और बालकनी चारों और से दिखाई देते हैं। ब्लॉक के चारों ओर लम्बाई में बाहर निकलता हुआ बरामदा विशिष्ट खुदाई वाले जोड़ीदार स्तंभों पर टिका हुआ है। प्लास्टर पर सुसज्जित मुखौटों की आकृति प्रतिबिंबित है। यहाँ के बरामदे भी बहुत आकर्षित प्रतीत होते हैं।
2017 सेंट पीटर्सबर्ग मेट्रो में हमला

घटना क्रम

3 अप्रैल 2017 को सेंट पीटर्सबर्ग में 14:40 बजे ट्रेन में अचानक धमाका हुआ। इस दौरान ट्रेन मेट्रो टेक्नोलोजीचेस्की और सेनाया प्लोसचाड स्टेशन  के मध्य था। 
विस्फोट के बारे में पता चलने के बाद उसके आसपास के सभी स्टेशनों को बंद कर दिया गया। इसमें नेवस्की प्रोस्पेक्ट, मायकोव्स्कावा, प्लोसचाड वोस्स्तनिया आदि हैं। अन्य स्टेशनों को भी बंद कर दिया गया। राज्यपाल जॉर्जी पोल्तव्चेंकों ने आपातकाल की स्थिति को संभालते हुए यह आदेश दिया था।

पीड़ित

एनटीवी  के अनुसार, विस्फोट में 9 लोगों की मौत हो गई और 20 से अधिक घायल हो गए। बाद में मिली सूचना के अनुसार घायलों की संख्या 45 से अधिक हो गई। घायलों में से दो लोगों की बाद में मौत हो गई। इस कारण मरने वालों की संख्या भी 9 से बढ़ कर 11 हो गई।